Koobkii K. Cagta ee Qaaradda Afrika oo Bilowday 
Xulalka Afrika oo 16 ah, kuwaas oo loo qeybiyey afar qeybood ayaa qeybtii ugu horeysay maalintii shalay ahayd ay ciyaartay, maantana loo ballansan yahay ciyaarihii qeybta labaad.
Tartanka Koobka Qaramada Afrika ayaa bilaabmay shalay 17-ka bisha January ee 2015 waxaana uu dhamaan doonaa 8-da February. Ciyaaraha sanadkan ayaay ka soo qayb galayaan 16 wadan oo loo qaybiyay 4 group. Group yadaasi oo kala ah:- Group A: Equatorial Guinea, Congo, Gabon, Burkina Faso Group B: Zambia, DR Congo, Cape Verde, Tunisia Group C: Ghana, Senegal, South Africa, Algeria Group D: Ivory Coast, Guinea, Cameroon, Mali Group-ka ugu adag ayaa lagu tilmaamaya group ka C waxaa ku jira xulalka Ghana, Senegal, South Africa iyo Algeria, waxaana lagu tilmaamay ka ugu adag Group-yada afarta ah ee loo qeybiyay Tartankan. Ciyaarta lagu furay tartanka Koobkan qaramada Afrika ayaa dhex maraytay dalka Martigelinaya ee Equatorial Guinea iyo Congo oo ay isku group ku jiraan ayaa ka dhacday Garoon ka magaalada ugu wayn ee Bata, oo loo yaqaano Beta Stadium. Ciyaartaasi oo ay ka soo qayb galeen kumanaan kun oo qof oo waliba u sacbinayay kooxda dalkooda martida loo ahaa ee Equatorial Guinea ayaa hadana aanay ku niyad jabin kooxdii dalka Congo, waxaan isla dhaafi waayeen bar bar dhac 1-1 Ciyaartii xigtay ayaa dhexmartay Burkina Faso iyo Gabon oo isla group kaasi ku jira waxaanay guushu raaxday Gabon oo 2-0 ku dholatusatay Burkina Faso. Xulka Qaranka Nigeria oo heysta Koobkan ayaan ka qeyb geli doonin, maadaama uu ku hadhay tartamada Is reeb reebka